## Pravilnik o izmjenama i dopunama Pravilnika o utvrđivanju kategorija i klasa svinjskih trupova i polovica

### NN 112/1997 (24.10.1997.), Pravilnik o izmjenama i dopunama Pravilnika o utvrđivanju kategorija i klasa svinjskih trupova i polovica

# DRŽAVNI ZAVOD ZA NORMIZACIJU I MJERITELJSTVO

Na temelju članka 13. stavak 2. i članka 42. stavak 3. Zakona o normizaciji
("Narodne novine" br. 55/96), ravnatelj Državnog zavoda za normizaciju
i mjeriteljstvo donosi

## **PRAVILNIK**

### **O IZMJENAMA I DOPUNAMA PRAVILNIKA O UTVRĐIVANJU KATEGORIJA I KLASA SVINJSKIH TRUPOVA I POLOVICA**

Članak 1.

U Pravilniku o utvrđivanju kategorija i klasa svinjskih trupova i polovica
("Narodne novine" br. 79/95 i 16/96) članak 8. mijenja se i glasi:

"Postupak utvrđivanja udjela mišićnog tkiva u svinjskim polovicama obavlja
se određivanjem debljine slanine i mišića u milimetrima. Mjerenja se provode
automatskim uređajem pomoću ultrazvučne ili optoelektroničke sonde za utvrđivanje
udjela mišićnog tkiva, a prema prilogu 5. koji je sastavni dio ovog pravilnika,
ili ručnim postupkom, "metodom dvije točke", prema prilogu 6. koji je sastavni
dio ovog pravilnika.

Postupak "metodom dvije točke" može se primjenjivati najduže do 31.
listopada 1999. godine.

Mjerila koja se koriste u postupku utvrđivanja mišićnog tkiva u svinjskim
polovicama mjerila su duljine s ovjernim razdobljem od godine dana, razreda
točnosti II."

Vrijednosti dobivene pomoću automatskog uređaja za određivanje debljine
slanine i mišića u milimetrima uvrštavaju se u matematički izraz naveden
u prilogu 5., koji se primjenjuje na sve uređaje za utvrđivanje udjela
mišićnog tkiva u polovicama."

Članak 2.

U članku 10. dodaju se novi stavci 3., 4. i 5. koji glase:

"Zapisnici iz stavka 1. i 2. ovog članka sastavljaju se u obliku obrasca
"DZNM/PL-1, prema prilogu 7. koji je sastavni dio ovog pravilnika.

Za svinjske trupove i polovice, odnosno dijelove svinjskih trupova i
polovica koji se stavljaju u promet, klasifikator izdaje potvrdu o razvrstavanju
svinjskih trupova i polovica u obliku obrasca "DZNM/PL-2, prema prilogu
8. koji je sastavni dio ovog pravilnika.

Potvrda iz stavka 4. ovoga članka sastavni je dio obvezne prateće dokumentacije
robe."

Članak 3.

U članku 12. iza stavka 1. brišu se alineje 1. i 2. i dodaju se nove
alineje 1., 2. i 3. koje glase:

"- da je pravna osoba registrirana za obavljanje kontrole kakvoće robe
i da udovoljava zahtjevima nepristranosti, neovisnosti i integriteta u
skladu s odredbama norme HRN EN 45001

- da na poslovima klasifikacije i kategorizacije prema ovom pravilniku
ima stalno uposlenih najmanje 5 djelatnika koji imaju završen najmanje
IV. stupanj stručne spreme veterinarskog ili agronomsko-stočarskog smjera
i najmanje jednu godinu radnog iskustva na takvim ili sličnim poslovima

- ili da ovi djelatnici imaju završen najmanje IV. stupanj stručne spreme
i najmanje 10 godina radnog iskustva na takvim ili sličnim poslovima."

Članak 4.

Ovaj pravilnik stupa na snagu osmog dana od dana objave u "Narodnim
novinama".

Klasa: 383-01/96-03/10
Urbroj: 558-02/6-97-6
Zagreb, 26. rujna 1997.

Ravnatelj **dr. sc. Jakša Topić, dipl. ing.,** v. r.

![](dodatni/367996.gif)
![](dodatni/367997.gif)
![](dodatni/367998.gif)

Pravilnik, NN 112/1997-1690